વરસાદ લગભગ વરસ્યો જ નહોતો તેથી ઉનાળો આ વખતેઆકરો બેઠો. હવા પણ લૂ બનીને આવતી હતી. નાનકડા ઓરડામાં ઘામ થતો હતો. કબૂતરો બહાર નીકળતાં નહીં અને બપોર આખી હાંફ્યા કરતાં, બચ્ચુ હવે થોડું થોડું ઊડતાં શીખી ગયું હતું. એ બીએ તઓ એની મા એને ચાંચથી બહાર ધકેલે. દરેક વખતે થોડું ઊડી જમીન પર પડી જતું, પણ જન્મજાત શક્તિ અને ઈચ્છાથી ફરી ઊડતું, ફરી માળામાંપહોંચી જતું. પછી તઓ પોતે ઊડી શકે છે એવું ભાન થતાં જાતે પણ ઊડવાના પ્રયાસ કરવા માંડ્યું.